
Определение №559/25.10.2022 по търг. д. №2298/2022 на ВКС, ТК, II т.о., докладвано от съдия Галина Иванова
 


	
	1О П Р Е Д Е Л Е Н И Е	
		
	 №559	
		
	 [населено място],25.10.2022 г.	
		
	ВЪРХОВЕН КАСАЦИОНЕН СЪД НА РЕПУБЛИКА БЪЛГАРИЯ, ТЪРГОВСКА КОЛЕГИЯ, ВТОРО ОТДЕЛЕНИЕ, в закрито съдебно заседание на осемнадесети октомври през две хиляди двадесет и втора година в състав: 	
		
	 ПРЕДСЕДАТЕЛ:КОСТАДИНКА НЕДКОВА	
		
	 ЧЛЕНОВЕ: НИКОЛАЙ МАРКОВ 	
		
	 ГАЛИНА ИВАНОВА 	
		
	като изслуша докладваното от съдия Галина Иванова т. д. № 2298 по описа за 2022 г. и за да се произнесе, взе предвид следното:	
		
	Производството е по реда на чл. 307 от ГПК. 	
		
	М. А. Ч. е подала молба за отмяна на влязло в сила решение № 873 от 20.07.2021 г. по гр. д. 404/21 г. Апелативен съд – София. 	
		
	Излага обстоятелства, че не е участвала процеса, като били нарушени правилата за призоваване по отношение на нея. Освен това твърди, че не е била надлежно представлявана и не е могла да осъществи защитата си. Била представлявана от лице, без представителна власт. 	
		
	Моли да се отмени решението. 	
		
	Ответникът Т. С. К. оспорва молбата. Твърди, че същата не е подадена в срок. Предвид соченото от нея основание, била уведомена на 06.04.2022 г. за делото, като собственоръчно била попълнила молба вх. № 2794004 от 06.04.2022 г. за изискване на препис от решението, чиято отмяна се иска. Оспорва молбата по същество. 	
		
	Върховният касационен съд, състав на Второ търговско отделение, за да се произнесе взе предвид следното: 	
		
	Молбата за отмяна на влязло в сила съдебно решение е подадена в срок. Неоснователно е направеното от ответника възражение. Видно от данните по делото, молба за издаване на заверен препис от решението по делото, копие от уведомлението, връчено на адвокат чрез призовкар на 05.08.2022 г, е подадена на 06.04.2022 г., по делото, по което е образувано първоинстанционното производство. Върху молбата от 06.04.2022 г. е удостоверено получаването на преписа от решение на 12.04.2022 г. Молбата за отмяна до Върховния касационен съд е подадена на 12.07.2022 г. 	
		
	Съгласно нормата на чл. 305, ал. 1, т. 5 от ГПК, молбата за отмяна трябва да се подаде в тримесечен срок от узнаване на решението в случаите на чл. 303, ал. 1, т. 5 от ГПК. В настоящия случай, с оглед изложените основания за отмяна на решението, този срок е спазен. Реалното получаване и узнаване на решението е извършено на 12.04.2022 г. Молбата е подадена на 12.07.2022 г. Следователно е в предвидения в чл. 303, ал. 1, т. 5 от ГПК.	
		
	С оглед на горното и като взе предвид, че е установено надлежно и редовно подадена молба, съгласно чл. 307, ал. 2 от ГПК, настоящият съдебен състав счита, че следва да бъде насрочена за разглеждане в открито съдебно заседание.	
		
	По изложените съображения следва да се допусне до разглеждане молбата на М. А. Ч. и делото да се докладва за насрочване. 	
		
	Върховният касационен съд на Р България 	
		
	ОПРЕДЕЛИ	
		
	ДОПУСКА до разглеждане молба на М. А. Ч. за отмяна на решение № 873/20.07.2021 г. по гр. д. 404/21 г., Апелативен съд – София. 	
		
	Делото да се докладва за насрочване в открито съдебно заседание на Председателя на Второ търговско отделение. 	
		
	ПРЕДСЕДАТЕЛ: ЧЛЕНОВЕ: 	

